28 हजार की छूट के साथ मिल रहा शाओमी 12 प्रो, OnePlus 10R की कीमत 7 हजार घटी
वनप्लस, शाआमी और मोटोरोला ने कई मिड-रेंज स्मार्टफोन की कीमतों में कटोती की है,  OnePlus, Xiaomi and motorola Smartphones got a price cut recently
अगर आप एक मिड-रेंज स्मार्टफोन खरीदने के बारे में सोच रहे हैं, तो आपके लिए अच्छी खबर है। दरअसल वनप्लस, शाआमी और मोटोरोला ने कई मिड-रेंज स्मार्टफोन की कीमतों में कटौती की है। ऐसे में नया फोन खरीदने का ये बढ़िया मौका हो सकता है। आइए ऐसे 5 स्मार्टफोन के बारे में जानते हैं जो किफायती दाम में मिल रहे हैं।
वनप्लस 10 आर (OnePlus 10R)
वनप्लस 10 आर पिछले साल 4 मई को लॉन्च हुआ था। 8GB + 128GB (80W) वैरिएंट वाला स्मार्टफोन अपने MRP से 7 हजार रुपए की छूट के साथ ₹31,999 और 12GB+256GB (80W) वाला वैरिएंट 11,991 रुपए की छूट के साथ ₹35,999 में मिल रहा है। वहीं 12GB+256GB (150W) वाला वैरिएंट 7 हजार रुपए की छूट के साथ 36,999 में खरीदा जा सकता है।
इस स्मार्टफोन को ऑक्टा-कोर मीडियाटेक डाइमेंसिटी 8100-मैक्स प्रोसेसर के साथ भारत में 3 वैरिएंट में लॉन्च किया गया है। ये 6.7 इंच का डिस्प्ले, 120 Hz रिफ्रेस रेट और 2400 X 1080 पिक्सल रेजोल्यूशन के साथ आता है।
शाओमी 12 प्रो (Xiaomi 12 Pro)
शाओमी 12 प्रो पिछले साल 27 अप्रैल को 2 वैरिएंट में लॉन्च हुआ था। 8GB रैम +256GB स्टोरेज वैरिएंट वाला ये स्मार्टफोन अपने MRP से 27 हजार रुपए की कम कीमत में 52,999 रुपए में मिल रहा है। वहीं 12GB रैम + 256GB स्टोरेज वाला वैरिएंट MRP से 28 हजार रुपए कम कीमत में 56,999 रुपए में मिल रहा है। ये स्मार्टफोन फ्लैगशिप क्वालकॉम स्नैपड्रैगन 8 Gen 1 प्रोसेसर के साथ आता है।
इसमें 120W की फास्ट चार्जिंग सपोर्ट के साथ 4600mAh की बैटरी दी गई है। जो 50W की वायरलेस फास्ट चार्जिंग और 10W रिवर्स चार्जिंग को सपोर्ट करता है। फोटोग्राफी के लिए इसमें 50MP + 50MP + 50MP मेगापिक्सल का ट्रिपल कैमरा सेटअप दिया गया है।
शाओमी 11 लाइट NE 5G (Xiaomi 11 Lite NE 5G)
शाओमी 11 लाइट NE 5G 2 वैरिएंट में सितंबर 2021 में लॉन्च किया हुआ था। 6GB रैम +128GB स्टोरेज वैरिएंट वाला ये स्मार्टफोन अपने MRP से 5 हजार रुपए की कम कीमत में 26,999 रुपए में मिल रहा है। वहीं 8 GB रैम +128 GB स्टोरेज वैरिएंट वाला फोन अपने MRP से 8 हजार रुपए की कम कीमत में 25,999 रुपए में मिल रहा है।
इस स्मार्टफोन में कंपनी ने क्वालकॉम स्नैपड्रैगन 778G प्रोसेसर दिया है। साथ ही, इसमें 33W फास्ट चार्जिंग सपोर्ट के साथ 4250mAh बैटरी मिलती है। फोटोग्राफी के लिए इसमें 64MP + 8MP + 5MP का ट्रिपल कैमरा सेटअप दिया गया है।
मोटो एज 30 (Moto Edge 30)
मोटो एज 30 पिछले साथ 12 मई को लॉन्च हुआ था। 6GB रैम +128GB स्टोरेज वैरिएंट वाला ये स्मार्टफोन अपने MRP से 8 हजार रुपए की कम कीमत में 22,999 रुपए में मिल रहा है। वहीं 8GB रैम +128GB स्टोरेज वाला वैरिएंट MRP से 10 हजार रुपए की कम कीमत में 24,999 रुपए में मिल रहा है। हालांकि ई-कामर्स वेबसाइट फ्लिपकार्ट में 69 रुपए सिक्योर पैकिंग फीस अलग से लिया जा रहा है।
इस स्मार्टफोन में कंपनी ने क्वालकॉम स्नैपड्रैगन 778+ प्रोसेसर दिया है। फोटोग्राफी के लिए इसके बैक पैनल में 50 MP + 50 MP + 2 MP का ट्रिपल कैमरा सेटअप दिया है। साथ ही, इसमें 33W टर्बो फास्ट चार्जिंग के साथ 4020mAh की बैटरी दी गई है।
​​​​​​​मोटो G72 (Moto G72)
मोटो G72 पिछले साल अक्टूबर महीने में सिंगल रैम और स्टोरेज वैरिएंट में लॉन्च हुआ था। इस स्मार्टफोन को कंपनी ने 21,999 रुपए की MRP पर लॉन्च किया था, जो अब 7 हजार रुपए की छूट के साथ 14,999 रुपए में मिल रहा है। हालांकि ई-कामर्स वेबसाइट फ्लिपकार्ट में 69 रुपए सिक्योर पैकिंग फीस अलग से लिया जा रहा है।
इस स्मार्टफोन में कंपनी ने मीडियाटेक हीलियो G99 प्रोसेसर दिया है। वहीं फोटोग्राफी के लिए फोन के बैक पैनल में 108MP + 8MP + 2MP का ट्रिपल कैमरा सेटअप दिया है। साथ ही, इसमें 33W की फास्ट चार्जिंग के साथ 5000mAh की बैटरी दी गई है।
